kardosdrur/scandi-wiki huggingface dataset:
Bo Halskov Stage

Bo Halskov Stage (født 13. oktober 1974 i København) er en dansk tidligere håndboldspiller, som har spillet professionel håndbold i Danmark, Sverige, Spanien og Island. Han har optrådt fire gange for det danske håndboldlandshold.

Den skudstærke Bo Stage har med flere afstikkere til udenlandske klubber spillet venstre back for danske klubber som KH, Gladsaxe HG, Viborg HK og Otterup, inden en uforklaret skade stoppede hans elitekarriere i 2003.

Bo Halskov Stage er cand.mag. i historie og idræt og arbejder som lektor på Brøndby Gymnasium. Han er søn af historiker og reservepost Hans Erik Stage og den tidligere formand for Dansk Magisterforening, Ingrid Halskov Stage og fætter til journalist og forfatter Lars Bork Halskov og til Andreas Halskov, som er filmekspert på TV 2. Han er gift med Guro Søbstad og har døtrene Sofie, Ida og Asta.

Referencer

Eksterne henvisninger 
 Artikel i BT
 Artikel i Politiken

Håndboldspillere fra Danmark
Håndboldspillere fra Helsingør IF
Scottish Cup 1882-83

Scottish Football Association Challenge Cup 1882–83 var den tiende udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 9. september 1882, og turneringen blev afsluttet den 7. april 1883, hvor Dumbarton FC vandt finaleomkampen med 2-1 over Vale of Leven FC og dermed sikrede sig sin første og (pr. 2011) hidtil eneste triumf i Scottish Cup.

Resultater

Dumbarton FC's vej til sejren

Første runde

Anden runde

Tredje runde

Fjerde runde 

22 hold spillede om 11 pladser i ottendedelsfinalerne.

Ottendedelsfinaler 

11 hold spillede om otte pladser i kvartfinalerne. Det betød, at fem af holdene var oversiddere i denne runde: Dumbarton FC, Kilmarnock Athletic FC, Partick Thistle FC, Pollokshields Athletic FC og Third Lanark RV.

Kvartfinaler

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1881-82 
 IFFHS: Scottish Cup 1882–83 
 Scottish FA – Scottish Cup Final Archive – 1882/83 (første finale) 
 Scottish FA – Scottish Cup Final Archive – 1882/83 (anden finale)

Noter 

Sæsoner i Scottish Cup
Fodbold i 1882
Fodbold i 1883
Sissel Buchholdt

Sissel Karin Buchholdt (født Brenne, 17. juni 1951) er en norsk tidligere håndboldspiller.

Hun spillede for klubberne SK Freidig og Skogn IL. Hun spillede 186 kampe for norges håndboldlandshold fra 1969 til 1984. Hun deltog i VM 1971, 1973, 1975 og 1982.

Hun udøvede også spydkast på nationalt plan. Hun repræsenterede i atletik IL Nybrott, og vandt en sølvmedalje i norgesmesterskabet i 1972 og en bronzemedalje i 1973. Hendes personlige rekord var på 46.84 meter, og blev sat i maj 1974 på Bislett stadion.

Kilder

Eksterne henvisninger 
 Sissel Buchholdt – Landskampstatistik fra Norges håndboldforbund 
 Spyd – statistik 

Spydkastere fra Norge
Håndboldspillere fra Norge
Alexander Buchmann

Alexander Buchmann (født 24. januar 1982 i Trondheim) er en er en norsk tidligere håndboldspiller.

Karriere 
Hans sidste klub var den franske klub US d'Ivry Handball som han købte sig fri fra i december 2008 efter en længere uenighed med klubben. Han har også spillet for Astor, Byåsen, Sjetne og Heimdal, tyske SG Flensburg-Handewitt, spanske BM Altea, danske Århus GF, Altea samt udlånt til franske Toulouse Union Handball.

Han har spilles 61 kampe og scoret 196 mål for det norske hold før han trak sig tilbage efter en skade i akillessenen under VM i 2009.

Efter at han trak sig tilbage fra håndbold har han arbejdet med at lave analyser og videoer for norges håndboldforbund.

I efteråret 2010 arbejdede han for Læger uden grænser i Niger.

Siden 2010 har han arbejdet som logistiker hos Médecins Sans Frontières.

Privatliv 
Den 30. september 2016 giftede Buchmann sig med musikeren Marit Larsen i Oslo.

Klubber 
  Astor
  Byåsen
  Sjetne
  Heimdal
  US Ivry
  BM Altea
  Toulouse Union Handball

Kilder

Eksterne henvisninger 
 Profil på handball.no 
 tv2.no Buchmann vil til Danmark 
 aftenposten.no Buchmann vurderer kirurger 
 adressa.no - Føler meg trygg  

Håndboldspillere fra Norge
Personer fra Trondheim
Håndboldspillere fra Byåsen IL
Europæiske Patentmyndighed

Den Europæiske Patentmyndighed EPO (: European Patent Office) er en offentlig europæisk organisation med hovedkvarter i München. EPO har som opgave at udstede patenter under den europæiske patentkonvention fra 1973. Europæiske patenter skal offentliggøres på engelsk, tysk eller fransk. Tilsvarende skal patentansøgningen være på et af de tre sprog. Det europæiske patent skal valideres i hver af de EPO-lande, hvor patenthaveren ønsker at det skal gælde. Den europæiske patentreform vil, hvis den træder i kraft, indføre et enhedspatent, der automatisk er gældende i de lande, der har underskrevet aftalen. Samtidig skal tvister om nuværende europæiske patenter løses ved en fælles patentdomstol for alle aftalens lande, modsat nu, hvor tvister skal afgøres ved hvert enkelt medlemslands nationale domstole.

Medlemsstater 

EPO er ikke et EU-organ og har adskillige medlemslande, der er uden for EU. Der er per 1. april 2014, i alt 38 medlemsstater: alle EU's nationer, plus Island, Liechtenstein, Monaco, Norge, Schweiz, Serbien, Albanien, Makedonien, San Marino og Tyrkiet.

To lande har implementeret EPOs patentbeskyttelsesregler men er ikke selv medlemmer af EPO:

Eksterne henvisninger 
 Europæiske Patentmyndighed    

Immaterialret
International økonomi
Offentlig forvaltning
München
Patentmyndighed
Sociology

Sociology er et engelsksproget videnskabeligt tidsskrift () der udgiver originale forskningsresultater. Sammen med British Journal of Sociology anses det som det førende britiske tidsskrift inden for sociologi, og i følge Anthony Giddens som one of the leading journals in the social sciences. Det udkommer seks gange årligt, og udgives af SAGE Publication på vegne af British Sociological Association.

Eksterne henvisninger og kilder 
 SAGE – Sociology – hjemmeside

Fodnote 

Sociologiske tidsskrifter
Røros Lufthavn

Roros Lufthavn i Røros, Norge ejes og drives af Avinor AS. Lufthavnen blev åbnet i 1957, og var af  Braathens S · A · F · E`s travleste lufthavne indtil 2001. Danish Air Transport og Widerøe trafikerede ruten Røros- London til den vest-norske selskab Coast Air overtog i 2007. Efter at Coast Air blev erklæret konkurs den 23. Januar 2008, var det uklart, om flyselskaberne vilde overtage rutetrafikken i Roros Lufthavn. Tre selskaber, Widerøe, Danish Air Transport (repræsenteret ved datterselskabet Danu Oro Transportas (DOT LT) og Air Norway meldte sig til at overtage Røros-Oslo ruten.  Den midlertidige kontrakt for den rute, givet til Wideroe, der begyndte flybilletter til Roros 4 . februar 2008. 

De 9 Januar 2009 faldt afgørelsen om, at et datterselskab af danske Danish Air Transport (DAT), DOT LT ville overtage flyvninger mellem Oslo og Røros. DOT LT begyndte deres afgange 1 April, 2009. I dag flyves to daglige afgange til Oslo om ugen undtagen lørdag med, en Saab 340A -maskine, der kan flyve omkring 30 passagerer.
Ground tjenester leveres af Røros Flyservice .

I efteråret 2009 blev det besluttet, at starte vinterflyvninger mellem Stockholm og Røros, to gange om ugen, der afgår fra Røros torsdag og afkast på søndag, der drives af det svenske flyselskab Skyways Express. Flyselskabet benytter en af sine Fokker 50 fly på ruten, som kan flyve omkring 50 passagerer.

Destinationer

Referencer 

Lufthavne i Norge
Telefonnummer

Et telefonnummer er en talkode bestående af et antal cifre, der identificerer et telefonabonnement eller en teletjeneste. Nummeret bruges til at kontakte abonnenten eller tjenesten. 

I Danmark består sædvanlige telefonnumre af 8 cifre. Særlige tjenester som eksempelvis alarmopkald (112) eller lægevagt (1813) kan dog bestå af færre cifre. I tillæg til de nationale telefonnumre kan indtastes landekoder, for Danmarks vedkommende 0045 (eller +45).

Se også 
 Nummerplan

Eksterne henvisninger 
  Informationsordbogen. Opslagsord: Telefonnummer

Identifikatorer
Telefoni
Kremerata Baltica

Kremerata Baltica er et kammerorkester bestående af unge musikere fra de baltiske lande – Estland, Letland og Litauen. Kammerorkesteret grundlagdes i 1997 af den verdenskendte violinist Gidon Kremer. Navnet er et ordspil over camerata, ordet som generelt benyttes om diverse kammermusik-ensembler.

Kremerata Baltica har indspillet 19 albums. Albummet "After Mozart" vandt en Grammy Award i 2002 i kategorien Classical Music: Best Small Ensemble Performance (Klassisk musik: Bedste udførelse af et lille ensemble).

Eksterne henvisninger 
 Officiel hjemmeside 

Kammermusik
Etableret i 1997
Eleanor Farjeon

Eleanor Farjeon (født 13. februar 1881 i London, død 5. juni 1965 i Hampstead) var en engelsk børnebogsforfatter, journalist, skribent og salmedigter. Eftertiden husker hende nok bedst for salmen "Morning has broken", som fik sin største udbredelse i Cat Stevens' version.

Hun var datter af forfatteren B.L. Farjeon, søster til komponisten Harry Farjeon og forfatterne Joseph Jefferson Farjeon og Herbert Farjeon.

Prisen Eleanor Farjeon Award uddeles årligt siden 1966, finansieret af The Eleanor Farjeon Trust.

Priser 
 Carnegie Medal 1955 for "The Little Bookroom".
 H.C. Andersen-medaljen 1956 som den første modtager.

Børnebogsforfattere fra Storbritannien
Salmedigtere
Briter i 1800-tallet
Briter i 1900-tallet
Johann Friedrich Unger

Johann Friedrich Gottlieb Unger (august 1753 — 26. december 1804) var en tysk træskærer, søn af Johann Georg Unger.

Unger, fra 1800 professor i træskærerkunst ved Akademie der Künste, var en fremragende mand i sit fag (illustrationer, vignetter m. v.). Han var også sysselsat med forbedringer på bogtrykkerkunstens område (en af ham opfunden frakturskrift, den Ungerske).

Kilder 

 

Grafikere fra Tyskland
Bogtrykkere fra Tyskland
Tyskere i 1700-tallet
Salmonsens
Queen Mary's Peak

Queen Mary's Peak er bjergtoppen på øen Tristan da Cunha i den sydlige del af Atlanterhavet. Bjerget har en højde på 2.062 m.o.h. og navngivet efter Mary af Teck. Det er det højeste punkt i det britiske oversøiske territorium Sankt Helena, Ascension og Tristan da Cunha.

Bjerget er højdepunktet på den massive skjoldvulkan, som danner øen. Et 300 meter bredt vulkankrater dækker toppen, og det indeholder en hjerteformet kratersø. Søen er normalt frosset til om vinteren, og de øverste skråninger af vulkanen er dækket af sne. De eneste registrerede udbrud fandt sted i 1962 på nordkysten af øen. Hele øsamfundet måtte evakueres.

Kildehenvisninger

Eksterne henvisninger 

 Tristan da Cunha øtour 

Tristan da Cunha
Bjerge
Ludwig Ferdinand Schnorr von Carolsfeld

Ludwig Ferdinand Schnorr von Carolsfeld (født 11. oktober 1788 i Königsberg, død 13. april 1853 i Wien) var en tysk maler, raderer og litograf, bror til Julius Schnorr von Carolsfeld.

Schnorr von Carolsfeld uddannede sig (elev af faderen og Füger) i Wien, hvor også hans kunstneriske virksomhed falder, og hvor han blev kustos ved Belvedere-galleriet. Af Schnorr ses Mephisto og Faust i Wiens Hofmuseum, Olding i gammeltysk Dragt i Dresdens Galleri.

Kilder 

 

Malere fra Tyskland
Raderere
Grafikere fra Tyskland
Tyskere i 1700-tallet
Tyskere i 1800-tallet
Personer fra Königsberg
Christian Juel

Christian Juel er navnet på flere personer:

 Christian Juel (officer) (1668-1717) – dansk officer
 Christian Juel (politiker) (1828-1914) – dansk overretsprokurator og politiker (Christian Julius Halfdan Berg Juel)
 Christian Juel (matematiker) (1855-1935) – dansk matematiker (Christian Sophus Juel)
 Christian Juel (hofjægermester) (1894-1941) – dansk hofjægermester (Christian Frederik Iuel)
Lene Dammand Lund

Lene Dammand Lund (født 
30. november 1963) er en dansk arkitekt og rektor for Det Kongelige Akademi - Arkitektur, Design, Konservering, hvor hun tiltrådte den 1. april 2012.

Lund er uddannet arkitekt fra Arkitektskolen Aarhus 1991. Hun har siden 2006 været adm. direktør for landskabstegnestuen SLA A/S. Lund har efter arbejde på danske og internationale tegnestuer været redaktør på Arkitekten, haft egen virksomhed og sideløbende taget en MBA på Copenhagen Business School. Inden ansættelsen på SLA var Lund adjunkt på Kunstakademiets Arkitektskole.

Lene Dammand Lund har og har haft en række tillidshverv knyttet til arkitektbranchen; herunder som bestyrelsesmedlem for Freja Ejendomme A/S (siden 2004), Signal Arkitekter og formand for aftagerpanelet på Arkitektskolen Aarhus.

Referencer 

Erhvervskvinder
Redaktører fra Danmark
Arkitekter fra Danmark
Ansatte ved Kunstakademiets Arkitektskole
Personer i Kraks Blå Bog
Alumni fra Copenhagen Business School
Hot Shots!

Hot Shots! er en komediefilm fra 1991 med skuespillerne Charlie Sheen, Cary Elwes, Valeria Golino, Lloyd Bridges, Kevin Dunn, Jon Cryer og Ryan Stiles.

Filmen blev instrueret af Jim Abrahams.

Eksterne Henvisninger 

Komediefilm fra USA
Juulson

Juulson var en kortlivet dansk adelsslægt tilhørende brev- og lavadelen.

Johannes Friedenreich Juul til Lynderupgaard (1694 – april 1755) var søn af borgmester i Aalborg Mathias Juul (død 1729). Han blev 1749 ophøjet i adelstanden med navnet Juulson. 1728 var han blevet gift med Marie Cathrine Poulson (1705-?), men parret fik ingen sønner, så slægten uddøde 1755.

Juulson er begravet i Budolfi Kirke.

Kilder 
 Danmarks Adels Aarbog 1909, s. 366.

Adelsslægter fra Danmark
Knud Reedtz

Knud Reedtz (15. juli 1663 – 8. marts 1734 på Nørlund) var en dansk søofficer og godsejer.

Faderen var oberst Tønne Reedtz til Barritskov (død 9. juni 1699), moderen Lisbet Mogensdatter Sehested (1632 – 21. februar 1705). Reedtz blev lærling i Marinen 1681, gjorde først nogle sørejser med danske orlogsskibe, var derefter (1683-88) i florentinsk og i fransk orlogstjeneste, sidstnævnte sted under Bellefontaine; 1686 udnævntes han til dansk løjtnant, var 1689 chef for fregatten Phønix i Niels Juels flåde og erholdt 1690 dennes vidnesbyrd for at være en dygtig og selvstændig officer og sømand. 1691 tilbragte han i hollandsk orlogstjeneste og udnævntes samme år til kaptajn. 1693 førte han orlogsskibet Oldenborg på konvojering til Frankrig; 1697 forfremmedes han til kommandørkaptajn; under den store udrustning 1700 førte han orlogsskibet Tre Løver i Gyldenløves flåde, året efter blev han kommandør og ansattes 1704 som mønstringschef på Fyn.

1703 indgik Reedtz ægteskab med Karen Kjeldsdatter Krag (26. juni 1660 – 23. januar 1737), enke efter Gude Parsberg til Kokkedal og Nørlund, hvilke godser han derved kom i besiddelse af. 1704 avancerede han til schoutbynacht, 1710 til viceadmiral og kom under størsteparten af Den Store Nordiske Krig til at gøre tjeneste ved hovedflåden i Østersøen, hvor der dog ikke hændte meget. Han deltog 1710 i slaget på Køge Bugt og var en tid lang chef for søekvipagen ved Glückstadt efter Matthias von Paulsens død. 1712 tog han som næstkommanderende i Gyldenløves flåde del i fægtningen under Rygen, hvor den svenske transportflåde ødelagdes; 1713 var han øverstkommanderende for flåden, men forsømte at forhindre Stralsunds undsætning. 1714 forfremmedes Reedtz til admiral og deltog 1715 under Peter Raben i søslaget ved Jasmund; forinden havde han fået det hverv at forberede en overførsel af tropper fra Grønsund til Pommern, men for denne blev der dog ingen brug. 1719 afgik han ved reduktionen med pension.

I søofficerskorpsets indre rænkespil, der under krigen voldte stor fortræd, deltog Reedtz ivrig som en af anførerne i den adelige klike sammen med admiral Frederik Eiler Gjedde, gehejmeråd Frederik Christian Adeler o.a., som ved alle mulige midler søgte at fortrænge de dygtige borgerlige officerer. Reedtz døde 8. marts 1734 på Nørlund.

Kilder 
 C. With, "Knud Reedtz", i: C.F. Bricka (red.), Dansk Biografisk Lexikon, København: Gyldendal 1887-1905.

Knud
Admiraler fra Danmark
Godsejere fra Danmark
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Personer i Dansk Biografisk Leksikon
Superposition

Superposition har flere betydninger:

 Superposition (klassisk fysik) – fænomenet linear sammenlægning af fysiske størrelser – f.eks. bølger.
 Kvantemekanisk superposition, kvantefysisk superposition
 Superposition (matematik) – matematisk linear sammenlægning af funktioner.
 Superposition (film) - en dansk spillefilm fra 2022

Se også 
 Superpositionsprincippet – geologi
Kristian Bjørnsen

Kristian Bjørnsen (født 10. januar 1989 i Stavanger) er en norsk håndboldspiller som spiller for Fyllingen.

Eksterne henvisninger 

Håndboldspillere fra Norge
Personer fra Stavanger
Olympiske håndboldspillere fra Norge
Deltagere for Norge ved sommer-OL 2020
Håndboldspillere ved sommer-OL 2020
School of Euphoria

School of Euphoria er det tredje studiealbum fra den danske synth-rockgruppe Spleen United. Albummet udkom den 30. januar 2012 på Copenhagen Records. Første single "Sunset to Sunset" udkom allerede den. 21. juni 2010, mens anden single "Days of Thunder" udkom 21. november 2011.

Den danske skuespiller og sangerinde Gitte Nielsen medvirker på nummeret "Misery", der handler om ensomhed og selvmordstanker. Om nummeret fortæller forsanger Bjarke Niemann: "Ligesom festen er en del af Spleen Uniteds historie, så er selvdestruktionen det også. Vi prøver at undgå at gøre de samme ting i vores liv, og derfor var det oplagt at udforske nogle af de mørke sider i selskab med Gitte."

Spor

Kilder 

Album fra 2012
Spleen United-album
Mindste fælles multiplum

Det mindste fælles multiplum af to positive heltal a og b er det mindste positive heltal som har a og b som divisorer. 

Notationen for mindste fælles multiplum af a og b er mfm(a,b), men ofte bruges også notationen fra den engelske litteratur: lcm(a,b).

De fleste har beregnet mindste fælles multiplum, idet det er dette tal der søges, når en fællensnævner til to brøker skal findes.

Det mindste fælles multiplum af og b kan beregnes ved at primfaktorisere a og b og tage produktet af den højeste forekommende potens af hvert af de primtal, der indgår i faktoriseringerne. Andre effektive metoder findes.

Eksempel 
Hvad er mindste fælles multiplum af 3 og 5?

De positive multipla af 3, er mængden:
 {3, 6, 9, 12, 15, 18, 21, 24, 27, 30, 33...}
De positive multipla af 5, er mængden:
 {5, 10, 15, 20, 25, 30, 35...}
De fælles fælles multipla af 3 og 5 er fællesmængden af de to mængder:
 {15, 30, ...}
Det mindste fælles multiplum af 3 og 5 er således det mindste tal i fællesmængden: 15.

Se også 
 Største fælles divisor
 Talteori

Talteori
Ämån

Ämån er en å, hovedsagelig beliggende i Orsa kommun i Dalarna i det mellemste Sverige, med en samlet længde på 62 kilometer. Åens totale afvandingsområde omfatter 331 kvadratkilometer. Åen udspringer 521 m.o.h. ved Ämåsjön og flyder hovedsagelig i sydøstlig retning. Ämån, der munder ud i Oreälven nogle kilometer vest for Skattungbyn, består for det meste af strøm- og vandfald i forskellige størrelser. Den mellemste del af vandløbet består af en dyb kløft, der dannedes under den seneste istids smeltevandsstrøm. Her findes de storslåede vandfald Helvetesfallet og Storstupet. Ved sidstnævnte vandfald passerer Inlandsbanan over en 34 meter høj jernbanebro. Denne opførtes 1903 efter et projekt af Axel Björkman, og er den første svenske buebro i jern til jernbanebrug.

Vandløb i Sverige
Dalarna
Farshid Mesghali

Farshid Mesghali ( ; juli 1943 i Isfahan) er en iransk grafisk designer, illustrator og forfatter, der har været bosat i USA siden 1986.

Han studerede malerkunst ved Teheran Universitet og begyndte at arbejde for designere og illustratører i 1964. Han arbejdede i det iranske uddannelsesdepartement siden 1968. I perioden 1970–78 skabte han flere anerkendte animationsfilm, filmplakater og børnebogsillustrationer. I forbindelse med Den iranske revolution flyttede han til Paris i 1979 og i 1986 til Californien i USA.

I 1968 fik Meshgali illustrationsprisen på Børnebogsmessen i Bologna og et diplom på bienalen i Bratislava samme år for "Den lille sorte fisk". I 1973 fik han en særpris på Filmfestivalen i Venedig for "Drengen, fuglen og instrumentet". Han fik H.C. Andersen-prisen for illustrationer 1974.

Noter

Eksterne henvisninger 
 Officiel hjemmeside  

Personer fra Iran
Illustratorer
Eksistentialisme er humanisme

Eksistentialisme er humanisme ()  fra 1946 er et af Jean-Paul Sartres (1905-1980) mest kendte værker. Det omhandler eksistens, og hvordan man som eksistentialist skal agere i forskellige situationer. 
Den bygger på en ateistisk filosofi, hvor man ifølge Sartre godt kan blande religion og politik ind uden at tro på en gud.
Sartre selv var marxistisk eksistentialist.

Eksterne henvisninger

Winther, Truls Olav. Jean Paul Sartre . I Store norske leksikon. Hentet 13. september 2018

Litteratur i 1946
Eksistentialisme
Kvantemekanisk superposition

Kvantemekanisk superposition eller kvantefysisk superposition  er et fundamentalt kvantemekanisk fænomen.  Kvantemekanisk superposition er det, at et fysisk system (f.eks. en elektron) kan eksistere i mere end én af dets teoretisk mulige tilstande (egenskabskonfigurationer) samtidig; men, når målt/observeret, giver det kun én tilstand (som beskrevet i kvantemekanikfortolkninger).

Matematisk svarer det til løsningsmulighederne til Schrödinger-ligningen; da Schrödinger-ligningen er lineær, vil enhver linearkombination af løsninger også være en løsning.  Sådanne løsninger laves ofte ortogonale (dvs vektorerne er vinkelrette på hinanden), som en elektrons energiniveauer.

Et eksempel på en direkte observerbar effekt af superposition er interferenstoppe fra en elektronbølge i dobbeltspalte-eksperimentet.

Et makroskopisk eksempel på superposition er fysikerne Andrew Cleland og John Martinis lille 30 mikrometer lange metalpaddel, som både kan oscillere og stå næsten stille samtidigt.

Kilder/referencer

Kvantemekanik

sk:Princíp superpozície#Princíp superpozície v kvantovej mechanike
Riežupes sandstenshuler

Riežupes sandstenshuler () er menneskeskabte hulelabyrinter i hvid sandsten i Riežupes Naturpark, cirka fem kilometer nordligt for Kuldīga i det vestlige Letland. Ifølge opmålinger foretaget i 1999 er den samlede længde af hulelabyrinterne på 351 meter, mens de var på omkring 2 kilometer i 1939. Store dele af de tidligere hulegange er styrtet sammen, og flere indgange er også styrtet sammen. Riežupes sandstenshuler udgør det længste hulesystem i Letland, og lufttemperaturen i hulerne ligger på + 8° celsius hele året.

Hulesystemet påbegyndtes i det 18.- og 19. århundrede, hvor den hvide sandsten blev udvundet til glasfremstilling. Udgravningen ophørte i 1939. Hulerne blev benyttet som gemmested for de revolutionære under Den Russiske Revolution 1905.

Eksterne henvisninger 
 Riežupes sandstenshuler hos vietas.lv 
 Artikel om Riežupes sandstenshuler  

Huler i Letland
Skoleristen

Skoleristen var et lille stræde i Viborg, der forsvandt i år 1726. I Resens Atlas fra 1677 går strædet ud fra det nuværende Skolestræde i nord, og ender ved Domkirkegården. Ordets andet led henviser muligvis til en kreaturrist – et gitter over en grøft, der skal holde dyr ude.

Ved den store bybrand i 1726 nedbrændte Viborg Domkirke og Bispegården. Efter Claus Stallknechts genopførsel af de 2 bygninger i årene efter branden, forsvandt navnet "Skoleristen" helt fra kortene.

Eksterne henvisninger 
 Skoleristen på viborghistorie.dk

Kilder 

Gader i Viborg
Ophørt i 1726
Joseph Simmons

Joseph Simmons også kendt som Rev Run, DJ Run eller Reverend Run (født 14. november 1964) er en amerikansk rapper, som var en af de tre medlemmer af hiphop gruppen Run DMC. Han blev født i distriktet i Hollis, Queens i New York, og er den yngste bror til Russell Simmons der er grundlægger af Def Jam Records.

Rappere fra USA